
	FYLKESMANNEN I TROMS

	
	Miljøvernavdelingen

	
	
	Vår dato
	Vår ref. (bes oppgitt ved svar)   Ark.   434.11

	
	
	17.06.2005
	2003/2395 - 25
	   

	Saksbehandler
	Telefon
	Deres dato
	Deres ref.
	

	Cathrine Henaug
	77 64 22 05
	
	
	


	Side 2 av 1



Gratangen kommune, Årstein, 9470 GRATANGEN

Skånland kommune, 9440 Evenskjer

Utvidelse av skadefelling på jerv i Gratangen og Skånland kommuner

Viser til brev datert 03.06.05, og telefon fra Gratangen kommune den 16. juni, angående skadefelling på jerv i Gratangen og Skånland kommuner. På bakgrunn av at Rovviltnemnden i region 8 ikke ennå hadde fattet vedtak om betinget skadefellingstillatelse på jerv i regionen, fattet Direktoratet for Naturforvaltning vedtak om skadefelling av en -1- jerv innenfor et definert område i Gratangen og Skånland kommuner, innenfor tidsrommet 3. juni til 17. juni 2005.

Gratangen kommune har pr. telefon bedt om en utvidelse av tidsrommet det kan jaktes i, da man pr. 17. juni ikke har klart å felle jerv på skadefellingstillatelsen. Tapene i området har så vidt man vet ikke økt i omfang, men siden de fleste sauebesetningene ennå går i skogområder er dette vanskelig å registrere. Statens Naturoppsyn registrerte senest den 10. juni spor etter to jerv i det aktuelle området. 

Rovviltnemnden for region 8 fattet den 16. juni vedtak om betinget skadefelling i Troms og Finnmark. Fylkesmennene har dermed myndighet til å fatte vedtak om skadefelling av 4 jerv innenfor tidsrommet 16. juni 2005 til og med 15. februar 2006.  

Fylkesmannen viser til tidligere fattet vedtak om skadefelling av en jerv i Gratangen og Skånland kommuner og utvider med dette tidsrommet hvor det kan jaktes. Tillatelsen til skadefelling utvides fra den 17. juni tom den 1. juli 2005. Viser for øvrig til vedtak om skadefelling fattet av DN av 3. juni 2005 når det gjelder jaktområde og generelle betingelser for skadefellingen. 

	Med hilsen

Trond Skotvold ef

fylkesmiljøvernsjef
	

	
	Cathrine Henaug ef

fagsjef


Vedlegg: Fellingstillatelse på jerv datert 03.06.05

Kopi: 

Rovviltnemnda Region 8

Troms Politidistrikt, 9291 Tromsø

Direktoratet for Naturforvaltning, 7485 Trondheim 

LANA, her

	Telefon:
	Telefaks:
	Postadresse:
	Besøksadresse: 
	E-postadresse:

	7764 20 00
	77 64 21 39
	Postboks 6105,    9291 Tromsø
	Fylkeshuset, Strandvegen 13
	postmottak@fmtr.no

